11.03.2021.

**Informācija visiem ZPD valsts konferences dalībniekiem!**

Lai piedalītos Latvijas skolēnu 45. zinātniskās pētniecības darbu valsts konferencē, ikvienam uz to izvirzītajam skolēnam līdz 2021. gada 28. martam iPoster redaktora vietnē jāizveido savs digitālais plakāts. Plakāts savas zinātņu nozares komisijai dalībniekiem virtuālajā ZPD platformā būs jāprezentē 2021. gada 31. martā.

Digitālais plakāts jāveido iPoster redaktorā tīmekļa vietnē. Ierakstot savu lietotājvārdu un paroli, dalībniekiem būs pieejama iPoster digitālā plakāta redaktora vietne, kurā varēs atrast instrukcijas, sarakstus ar izveidotajiem plakātiem, kā arī rediģēšanas veidņu izvēli.

Detalizēta informācija par pievienošanos digitālā iPoster plakāta izveides vietnei nosūtīta uz visu valsts konferencei izvirzīto skolēnu e-pasta adresēm. Ja rodas kādas neskaidrības vai tehniskas problēmas, lūdzam rakstīt uz e-pastu info@832.visc.gov.lv.

Skolēni, kuri savus darbus izstrādā pārī, uz abiem saņems vienu lietotājvārdu un paroli. Digitālo plakātu iPoster redaktorā vienlaicīgi varēs veikt tikai viens skolēns un šī pieeja tiks nosūtīta tam skolēnam, kas norādīts kā pirmais darba autors!

Katrai prezentācijai Zinātniskās pētniecības darbu valsts konferencē būs atvēlētas 10 minūtes - 4 minūtes digitālā iPoster plakāta prezentācijai, 6 minūtes skolēna vai skolēnu diskusijai ar komisiju. Sīkāku informāciju par pievienošanos digitālo plakātu prezentēšanai tiešsaistē skolēni savā e-pastā saņems pirms valsts konferences.

Zinātniskās pētniecības darbu konferences tiek īstenotas ESF projekta “Nacionāla un starptautiska mēroga pasākumu īstenošana izglītojamo talantu attīstībai” ietvaros, projekta numurs 8.3.2.1/16/I/002.

Papildu informācija:

Kristīne Peina
Projekta aktivitātes koordinatore zinātniski pētnieciskās darbības jomā

